Document ID: 31987R2159

KOMISSION ASETUS (ETY) N:o 2159/87,
annettu 22 päivänä heinäkuuta 1987,
täydentävän kaupan järjestelmän soveltamista koskevista yksityiskohtaisista säännöistä annetun asetuksen (ETY) N:o 574/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon täydentävän kaupan järjestelmän soveltamista koskevista yleisistä säännöistä 25 päivänä helmikuuta 1986 annetun neuvoston asetuksen (ETY) N:o 569/86(), sellaisena kuin se on muutettuna asetuksella (ETY) N:o 2297/86(), ja erityisesti sen 7 artiklan,
ottaa huomioon Espanjan ja Portugalin väliseen maataloustuotteiden kauppaan sovellettavasta järjestelmästä 20 päivänä joulukuuta 1985 annetun neuvoston asetuksen (ETY) N:o 3792/85() ja erityisesti sen 13 artiklan,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1900/87(), ja erityisesti sen 12 artiklan 2 kohdan, 15 artiklan 5 kohdan, 16 artiklan 6 kohdan ja 24 artiklan sekä maataloustuotteiden alan yhteisestä markkinajärjestelystä annettujen muiden asetusten vastaavat säännökset,
sekä katsoo, että
komission asetuksessa (ETY) N:o 574/86(), sellaisena kuin se on viimeksi muutettuna asetuksella (ETY) N:o 3866/86(), määritetään täydentävän kaupan järjestelmän (TKJ) soveltamista koskevat yksityiskohtaiset säännöt,
tietyissä tapauksissa on suotavaa tehdä joustavammaksi TKJ-todistusten täyttämisessä noudatettavaa menettelyä,
TKJ-todistus voidaan perua, kun yhtenäinen vähentämiskerroin on vahvistettu; tämä mahdollisuus on johtanut erilaisiin tulkintoihin; olisi annettava tarkempi järjestelmä, on tarpeen parantaa jäsenvaltioiden tietojen toimittamiseen komissiolle käyttämää menetelmää, ja
tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 574/86 seuraavasti:
1. Lisätään 3 artiklan 1 kohtaan alakohta seuraavasti:
"Jos yhtenäinen vähentämiskerroin on vahvistettu, jäsenvaltiot voivat kuitenkin sallia TKJ-todistusten ja TKJ-tuontitodistusten täyttämisen käsin käyttäen mustetta ja painokirjaimia."
2. Korvataan 6 artikla seuraavasti:
"6 artikla
1. TKJ-todistukset laaditaan vähintään kahtena kappaleena, joista ensimmäinen, jota nimitetään "haltijan kappaleeksi" ja johon on merkitty numero 1, annetaan hakijan valinnan mukaan joko hänelle itselleen tai haltijalle ja toista, jota nimitetään "myöntävän viranomaisen kappaleeksi" ja johon on merkitty numero 2, säilyttää todistuksen myöntänyt viranomainen.
2. Tuotteiden, joilla ei ole "tavoitemäärää", TKJ-todistus annetaan hakemuksen jättöpäivää seuraavana viidentenä työpäivänä, jollei tänä aikana ole toteutettu erityistoimenpiteitä.
Jäsenvaltioiden on toimitettava komissiolle kunkin viikon maanantaina ja torstaina määrä, josta on tiedonantopäivään mennessä jätetty todistushakemus kyseisen tuotteen mukaisesti eriteltynä.
Jos komissio vahvistaa yhtenäisen vähentämiskertoimen määrille, joille on haettu TKJ-todistuksia, kyseinen kerroin julkaistaan Euroopan yhteisöjen virallisessa lehdessä. Asianomainen henkilö voi tällöin vetää pois TKJ-todistusta koskevan hakemuksensa kertoimen julkaisemista seuraavien kymmenen työpäivän kuluessa. Siihen liittyvä vakuus vapautetaan viipymättä. Jos asianomainen henkilö ei vedä pois hakemustaan, TKJ-todistus annetaan heti, kun mainittu kymmenen päivän pituinen määräaika päättyy. Todistus annetaan ennen kymmenen päivän määräajan päättymistä asianomaisen henkilön pyynnöstä.
Jos TKJ-todistus annetaan määrille, joihin on sovellettu yhtenäistä vähentämiskerrointa, haetun määrän ja määrän, jolle TKJ-todistus annettiin, välisen erotuksen suuruinen osa vakuudesta vapautetaan.
3. Tuotteiden, joilla on "tavoitemäärä", TKJ-todistusta koskevat hakemukset voidaan jättää ainoastaan kunkin kuukauden kymmenen ensimmäisen päivän aikana. Jos kymmenes päivä on kuitenkin pyhäpäivä, sunnuntai tai lauantai, TKJ-todistusta koskevat hakemukset voidaan jättää seuraavana ensimmäisenä työpäivänä.
Jäsenvaltioiden on toimitettava komissiolle todistushakemusten jättöajan päättymistä seuraavana toisena työpäivänä määrä, josta on jätetty hakemus kyseisen tuotteen mukaisesti eriteltynä.
4. Sen jälkeen, kun komissio on hyväksynyt sille teleksillä toimitetut hakemukset, jotka koskevat tuotteita, joilla on "tavoitemäärä", TKJ-todistukset annetaan kunkin kuukauden 21. päivänä tai, jos kyseinen päivä on pyhäpäivä, sunnuntai tai lauantai, seuraavana ensimmäisenä työpäivänä. Jos määrät, joille TKJ-todistuksia on haettu, ovat suuremmat kuin käytettävissä oleva määrä, komissio vahvistaa haettujen määrien yhtenäisen vähentämiskertoimen. Kyseinen kerroin julkaistaan Euroopan yhteisöjen virallisessa lehdessä.
Jos yhtenäisen vähentämiskertoimen soveltamisen vuoksi TKJ-todistus koskee haettua määrää pienempää määrää, asianomainen henkilö voi vetää pois TKJ-todistusta koskevan hakemuksensa kertoimen julkaisemista Euroopan yhteisöjen virallisessa lehdessä seuraavien kymmenen työpäivän kuluessa. Siihen liittyvä vakuus vapautetaan viipymättä. Jos asianomainen henkilö ei vedä pois hakemustaan, TKJ-todistus annetaan heti, kun mainittu kymmenen työpäivän pituinen määräaika päättyy. Todistus voidaan antaa ennen kymmenen työpäivän määräajan päättymistä asianomaisen henkilön pyynnöstä.
Jos TKJ-todistus annetaan määrälle, jota on alennettu yhtenäistä vähentämiskerrointa soveltamalla, haetun määrän ja määrän, jolle TKJ-todistus annettiin, välisen erotuksen suuruinen osa vakuudesta vapautetaan.
Jos liittymisasiakirjasta johtuva "tavoitemäärä" ositetaan kalenterivuodelle tai kyseisiin tuotteisiin sovellettavalle markkinointivuodelle, ensimmäistä alakohtaa sovellettaessa kutakin tavoitemäärän osaa pidetään käytettävissä olevana määränä.
3. Korvataan 14 artiklan 2 kohdan ilmaisu "kyseiset määrät" ilmaisulla "kyseiset määrät edellisen kuukauden ajalta."
2 artikla
Tämä asetus tulee voimaan 1 päivänä elokuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä heinäkuuta 1987.

Labels: 3
11
19